No marco da 22ª edición de Xantar e con motivo da concesión por oitavo ano da consideración de “Feira Comercial Internacional”, convócanse os Premios Xantar 2021, que xorden co obxectivo de recoñecer iniciativas profesionais e empresariais que teñan destacado por poñer en valor os sectores da gastronomía e/ou o turismo; sectores que xogan un papel de destacada importancia no desenvolvemento socioeconómico da nosa sociedade.
Os presentes premios subténtanse sobre a base da innovación, e a finalidade última baséase en recoñecer publicamente o labor que os profesionais e empresas veñen realizando a través da súa actividade no sector da hostalería e do turismo co obxectivo de mellorar a súa competitividade no mercado global.
Premio ó Mellor Stand Restaurante.
Premio ó Mellor Stand de Alimentación.
Premio á Mellor Actividade relacionada coa saúde e o Medio Ambiente.
Para optar aos mencionados premios, recoñécense dous supostos diferenciados::
En relación as categorías de Mellor Stand Restaurante e Mellor Stand de Alimentación, poderán concorrer a estes premios as empresas e profesionais que estean representados en Xantar 2021 expoñendo os sus produtos/servizos dentro da área expositiva do salón.
En relación as categorías de Mellor Acción Promocional e Mellor Actividad, poderán concorrer aos presentes premios as empresas e profesionais que participen en Xantar 2021, ben como expositores, patrocinadores ou como entidades colaboradoras.
A organización de Xantar, Salón Internacional de Turismo Gastronómico, será a encargada de seleccionar e propor as candidaturas que optarán aos premios en cadansúa categoría.
Garantízase a concorrencia dun mínimo de tres candidaturas en candansúa categorías para o efectivo desenvolvemento de cada premio.
O xurado dos premios será quen adopte a decisión final da candidatura premiada en cada unha das categorías e estará formado por diversos membros do Comité Asesor de Xantar, así coma por representantes das entidades que conforman o Padroado da Fundación Feiras e Exposicións de Ourense.
Todos os membros do xurado teñen voz e voto, agás o secretario/a (que será o/a da Fundación de Feiras e Exposicións de Ourense).
O xurado ten dereito a deixar deserto algún premio, se estimase insuficiente o nivel das candidaturas propostas.
Proposta e valoración de candidaturas: Do 3 ó 7 de febreiro de 2021 (durante a celebración do Salón).
Os galardonados recibirán un diploma e unha figura conmemorativa deseñada en exclusiva para estes Premios que simboliza o recoñecemento por parte de Xantar, Salón Internacional de Turismo Gastronómico, do seu labor profesional desenvuelto no marco do salón. Estes premios adoitan seren entregados durante o acto central do sábado de Xantar, isto é, o día 6 de febreiro de 2021.
Premio ó Mellor Stand Restaurante
1- Equipamento, decoración e acondicionamento do stand.
2- Calidade, presentación e aceptación do menú/s ofrecido/s.
3- Servizo ofrecido ó cliente.
Premio ó Mellor Stand de Alimentación
1- Esforzo creativo para a consecución dunha montaxe atractiva para a exposición.
2- Características e presentación do produto.
3- Degustacións, catas e demais accións desenvolvidas no stand.
1- Innovación, impacto e repercusión da campaña presentada.
2- Grao de implicación da iniciativa no Salón Internacional de Turismo Gastronómico.
3- Actuacións e actividades complementarias organizadas no marco da feira.
1- Innovación e diferenciación da proposta presentada.
2- Contribución á posta en valor do XVI Encontro Internacional sobre Gastronomía Saudable e Sustentable.
3- Grao de interese e implicación por parte do público e dos medios de comunicación na actividade.
Nas catro categorías valorarase a proxección e trascendencia internacional, se existise, como un elemento positivo.
– Premio ó Mellor Stand Restaurante: Condado-Paradanta.
– Premio ó Mellor Stand de Alimentación: Consellería do Mar.
– Premio á Mellor Acción Promocional en materia de turismo: Diputación Provincial de A Coruña.
– Premio á Mellor Actividade relacionada cá saúde e o Medio Ambente: Ecourense.